Kombersu Xalina ka ta fadja
si bu djunta ku porku
Boka ten ki turfudja na farelu.
Sen djobi pa povu. Ki ta konta e mama.
E ka ninhun segredu
Es ventoínha e igoista
ta gira na forsa ganansia
Ki ta konta e sta na puleru.
Si pelo menus strela ata limiaba
Nu ta tinha mas speransa
Ah Cabo Verdi, ah mosinhus!
Politika ka di fiansa
Pulitikus ka ten alma.
Merkanu sabi largu
Berdianu ten medu fla "nau"
Sima ki Dios e branku...
Ki so pabia di Cor nu ten ki tra txapeu.
Basofaria go nos ki ten
Ta meti boka la lonji...
Nos ku skola sen prusor
Ku prusor sen skola
Falsia bira modelu
Tudu e so forma
So pa bunitu
Korda, Fonseca ka di fiansa
Sima dimokrasia di merka e falsu
Dibinha go na undi ki e ta rabenta.
kea_Latn kea_Latn kea_Latn kea_Latn kea_Latn pap_Latn pap_Latn kea_Latn glg_Latn kea_Latn som_Latn ceb_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn pap_Latn lij_Latn ast_Latn kea_Latn pap_Latn kea_Latn